เรื่องร้องเรียน (ถนน,ทางเท้า,ความสะอาด) วันที่ 2022-06-04 05:02:37 — แขวงบางซื่อ เขตบางซื่อ กรุงเทพมหานคร
ทางเท้าถนนประชาราษฏร์สาย 2 ระหว่างแยกเตาปูนและประชาชื่น ฝั่งทางเข้าตลาดมณีพิมาน  สกปรกและส่งกลิ่นเหม็นมาก แทบจะไม่ค่อยมีการมาทำความสะอาด และยังเป็นจุดวางขยะ  น้ำขยะที่มีการบีบไหลลงไปในท่อ ส่งกลิ่นเหม็นเมื่อแห้ง เป็นปัญหาเรื้อรัง เหม็นมากจริงๆ และเป็นป้ายรถเมล์ด้วย  แจ้งกทมหรือเขตนับครั้งไม่ถ้วน มีการมาแก้ไข แต่การแก้ไขเป็นแบบชั่วคราว ไม่แจ้งก็ไม่มาแก้  บางทีช่วงที่เจ้าหน้าที่เขามา ก็ไม่ใช่ช่วงที่เหม็น  อยากขอความช่วยเหลือแบบถาวรได้ไหม มันเหม็นมากจริงๆ  
ท่อน้ำก็สกปรกมีขยะสะสม  ถึงจะมาลอก แต่น้ำขยะที่ไหลลงก็สะสมกลิ่น  นานมากๆสำหรับการลอก ไม่ได้เห็นมาเรื่อยๆนะคะ เอาอีเอ็มขวดเล็กๆมาราด มันช่วยได้ที่ไหน

นี่สามวัน พวกกองขี้หมาก็ยังอยู่บนฟุตบาทเช่นเดิม คนเหยียบไปมาเหมือนไม่มีการกวาดขยะเป็นเวลาหลายวัน หรืออาจมากวาดแต่ไม่เก็บกองขี้หมานั้น

โทรแจ้งกทม เจ้าหน้าที่บางรายก็ฟังเข้าใจปัญหาที่แจ้งเพื่อส่งต่อ  แต่บางท่านก็สรุปแบบไม่เข้าใจ  เช่นบอกว่าท่อน้ำมันเหม็นจากน้ำสกปรกขังในท่อจนแห้งกรัง  แต่ก็ไปสรุปว่าน้ำท่อมันล้น ไม่ไหล ไม่ระบาย  คือบางทีรู้สึกว่าเขาไม่ใส่ใจจะฟัง

ส่วนเรื่องใครรับผิดชอบ เราแจ้งหลายครั้งแล้ว อยากให้หน่วยใหญ่กว่ามาดูแลเพื่อให้เกิดประสิทธิภาพที่ดีกว่า ไม่รู้จะได้ไหม

พอจะเข้าใจว่าเขตมีงานเยอะ แต่เราก้อทนอยู่กับความเหม็นเหล่านี้มานาน จนเราคิดว่าจมูกจะเน่าแล้ว ถึงมันจะไม่ได้เหม็นทุกวัน แต่ช่วงที่กลิ่นรุนแรง มันรุนแรงมากและสกปรก เราก็ฝันอยากมีคุณภาพชีวิตที่ดีน่ะค่ะ  ยังมีคนแก่ คนรอรถเมล์ คนพักอาศัยอื่นๆอีก มีความเครียดเช่นกัน  เปิดประตูรถตรงนั้น คนจะพูดทันทีเลยว่าเหม็นจัง 

ประชาชนก็ต้องหวังพึ่งเขตไหมคะ เพราะเกินกว่าเราจะแก้เองได้

ก็พยายามเข้าใจเจ้าหน้าที่แล้ว พยายามใจเย็น แต่ไม่ไหวจริงๆ